|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-96/2014-0212.11.2014. годинеНемањина 22-26Београд |

На основу члана 115. и Прилога 3Л Закона о јавним набавкама („Сл. гласник РС“, бр.124/12), секретар министарства, по овлашћењу министра трговине, туризма и телекомуникација, број 119-01-127/2014-02 од 22.08.2014. године, доноси

##### **О Д Л У К У**

**О ИЗМЕНИ УГОВОРА**

**I**  Мења се Уговор о изградњи нове шестоседне жичаре у ски центру Копаоник, по систему „Кључ у руке“ бр 404-02-111/7/2013-35 од 30.05.2013. године (у даљем тексту: Основни уговор), Анекс уговора о изградњи нове шестоседне жичаре у ски центру Копаоник, по систему „Кључ у руке“ бр . 404-02-111/11/2013-35 од 22.07.2013. године (у даљем тексту: Анекс I) и Анекс уговора о изградњи нове шестоседне жичаре бр.404-02-111/12/2013-35 од 03.09.2014. године (у даљем тексту: Анекс II), који су закључени након спроведеног преговарачког поступка са објављивањем позива за подношење понуда број 34/2013, а коме је претходио отворени поступак јавне набавке број 16/2013.

 Предмет измене је продужење уговореног рока за предвиђеног за примопредају шестоседне жичаре, одговарајућих средстава обезбеђења, као и динамика плаћања у 2015. години.

**II** Назив, адреса и врста наручиоца: Министарство трговине, туризма и телекомуникација - Београд, Немањина 22-26, орган државне управе.

**III** Изградња нове шестоседне жичаре у ски центру Копаоник, по систему „Кључ у руке“.

 45000000 – грађевински радови.

**IV** Првобитна вредност уговора је 7.360.000,00 евра без ПДВ-а (словима:седаммилиона тристотинешездесетхиљадаевра) без ПДВ-а, односно 8.832.000,00 евра са ПДВ-ом (словима:осаммилионаосамстотинатридесетдвехиљадеевра) са ПДВ-ом.

**V** Измењена вредност уговора је 7.360.000,00 евра без ПДВ-а (словима:седаммилиона тристотинешездесетхиљадаевра) без ПДВ-а, односно 8.832.000,00 евра са ПДВ-ом (словима:осаммилионаосамстотинатридесетдвехиљадеевра) са ПДВ-ом. Напомена: не мења се вредност уговора.

**VI** Oбјективни разлози за измену уговора, су изводи из конкурсне документације или одговарајућег **прописа** у којима се налази основ за измену:

- чланом 115. Закона о јавним набавкама („Сл. глaсник РС“, бр. 124/12) је предвиђено да:

(1)Након закључења уговора о јавној набавци наручилац може да дозволи промену цене или других битних елемената уговора само из објективних разлога који морају бити јасно и прецизно одређени у конкурсној документацији и уговору, односно предвиђени посебним прописима.

(2) Ако наручилац намерава да измени уговор о јавној набавци дужан је да донесе одлуку о измени уговора која садржи податке у складу са Прилогом 3Л .

(3)Наручилац је дужан да у року од три дана од дана доношења објавио одлуку на Порталу јавних набавки и доставити извештај Управи за јавне набавке и Државној ревизорској институцији.

Предметни Основни уговор и Анекс I су закључени између Наручиоца/Министарства финансија и привреде Републике Србије, Корисника/ЈП „Скијалишта Србије“ и Испоручиоца „Leitner“ AG-Spa –Италија.

Дана 26.04.2014. године ступио је на снагу Закон о министарствима („Службени гласник РС“, број 44/14).

Чланом 37. став 14. Закона о министарствима је предвиђено да Министарство трговине, туризма и телекомуникација преузима од Министарства привреде запослене и постављена лица, као и права, обавезе, предмете, опрему, средства за рад и архиву за вршење надлежности у области туризма.

Анекс II Oсновног уговора је закључен између Наручиоца/Министарства трговине,туризма и телекомуникација, Корисника/ЈП „Скијалишта Србије“ и Испоручиоца „Leitner“ AG-Spa –Италија.

 Дана 23.10.2014. године предузеће „LEITNER“ AG-Spa, са седиштем у Италији поднело је Јавном предузећу „Скијалишта Србија“ – Београд, писмени захтев за продужење рока за примопредају инсталација жичаре Гвоздац. У захтеву за продужење уговорених рокова, Испоручилац опреме је навео разлоге који су утицали на застој у радовима на изградњи инсталација , и све стране сагласне су око чињенице да је постајало кашњење са плаћањем од стране Наручиоца из објективних разлога.

 ЈП„Скијалишта Србије“ су дана 10.11.2014. године, проследили захтев за продужење рока за примопредају жичаре Гвоздац од стране Испоручиоца опреме компаније „Leitner“, Министарству трговине, туризма и телекомуникација, уз детаљно образложење.

 Министарство трговине, туризма и телекомуникација разматрало је поднети захтев од стране ЈП „Скијалишта Србије“, а у вези предметног захтева и констатовало да се изврши анексирање предметног уговора у делу који се односи на продужење уговореног рока предвиђеног за примопредају жичаре, одговарајућих средстава обезбеђења, као и на динамику плаћања у 2015. години.

На основу наведеног, Наручилац доноси ову одлуку, која се објављује на Порталу јавних набавки у року од три дана од дана доношења и доставља извештај Управи за јавне набавке и Државној ревизорској институцији.

 За реализацију ове одлуке задужује се Одсек за јавне набавке.

Припремила: Александра Костадиновић дипл.правник

Контролисала: Данијела Остојић, шеф Одсека за јавне набaвке \_\_\_\_\_\_\_\_\_\_\_\_\_\_\_\_\_\_\_\_

 СЕКРЕТАР МИНИСТАРСТВА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Предраг Перуничић